Diari Oficial de la Generalitat Valenciana


Sumari del DOGV 6055, del 13-07-2009 (2009/8138)

Notificació de la resolució del recurs d'alçada, referència interna R-22/2009, a María Consuelo Trigueros Jodar.
----------------------------------------------------------------------------------------------------------------

### Dades del document

Número de DOGV
:   6055

Data del DOGV
:   13-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8138


Data del document
:   29-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-22/2009, a María Consuelo Trigueros Jodar. [2009/8138]  
De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a la Sra. María Consuelo Trigueros Jodar, c/ Nostra Senyora dels Àngels, núm. 12, 3 (03173 Alacant) la resolució del recurs d'alçada amb el número de referència interna R-22/09  
Resolució de la secretària autonòmica de Medi Ambient, Aigua, Urbanisme i Habitatge del recurs d'alçada relatiu a l'expedient de sol·licitud d'habitatge A-SOLV-01778/07.  
Dades de la reclamant.  
Núm. d'expedient: Cognoms i nom.  
A-SOLV-01432/07: Trigueros Jodar, M. Consuelo  
Adreça: c/ Illa de Cuba, núm. 50, baixos  
Població: 03343- Alacant  
I. Antecedents  
Cronològicament exposats, els fets essencials relatius a l'esmentat expedient són els següents:  
Primer. En data 7 d'agost de 2007, la Sra. M. Consuelo Trigueros Jodar va presentar una sol·licitud d'habitatge de promoció pública de la Generalitat Valenciana, a la qual va acompanyar la documentació que va considerar oportuna, que va donar lloc a la incoació de l'expedient A-SOLV-01168/07. A la vista de la sol·licitud i de la documentació aportada, per resolució de la directora general d'Habitatge i Projectes Urbans de 30 de novembre de 2007 va ser exclosa per no residir la sol·licitant al municipi on sol·licitava l'habitatge ni estar-hi empadronada un mínim de dos anys. Aquesta resolució va ser notificada mitjançant carta de 18 de desembre de 2007 (registre d'eixida de 19 de desembre de 2007), i recollida en correus el 28 de desembre de 2007.   
Segon. El 3 de gener de 2008, la interessada va presentar un escrit on s'aportava certificat d'empadronament i, a més, interposava recurs d'alçada contra l'esmentada resolució.  
Tercer. El 3 de novembre de 2008, la interessada va presentar un nou escrit on es reiterava en l'alçada i aportava les dades d'un nou domicili per a les notificacions.   
II. Fonaments de dret  
L'article 4.3.a) i b) del Decret 26/1989, de 27 de febrer, del Consell de la Generalitat Valenciana, sobre adjudicació d'habitatges de promoció pública de la Generalitat Valenciana i sobre els requisits que s'han de donar per a sol·licitar aquest tipus d'habitatges estableix que el sol·licitant ha de:  
a) Residir i estar empadronat un mínim de dos anys en qualsevol dels termes municipals dels ajuntaments interessats, excepte si es tracta d'emigrants o d'antics residents que es van traslladar de municipi per raons laborals i desitgen retornar-hi, sempre que en aquest últim cas acrediten una residència anterior no inferior a cinc anys a l'esmentat municipi. En el cas que la inscripció en el padró siga inferior a dos anys, i amb caràcter excepcional, l'Institut Valencià d'Habitatge, SA podrà admetre altres documents que acrediten fefaentment el temps mínim de residència de dos anys, i, fins i tot, un període menor quan obeïsca a trasllat a la localitat per motius de treball. No obstant això, l'Institut Valencià d'Habitatge, SA podrà elevar el període mínim de residència de dos a cinc anys en la convocatòria d'adjudicació.  
b) Acreditar l'existència de lloc de treball a la localitat que motive el canvi de residència.  
L'article 7 del Decret 26/1989, de 27 de febrer, del Consell de la Generalitat Valenciana, sobre adjudicació d'habitatges de promoció pública de la Generalitat Valenciana, dins del procediment d'adjudicació i selecció, i respecte a la presentació de sol·licituds, estableix que aquestes han de formalitzar-se en model oficial facilitat per l'Institut Valencià d'Habitatge, SA, i s'han de presentar en el termini establit, en dos exemplars, i acompanyades, amb caràcter necessari, dels documents que s'expressen en els apartats següents.  
L'article 8, apartat 3, de l'esmentat Decret 26/1989, estableix que les sol·licituds d'habitatge que incórreguen en falsedat seran automàticament excloses, com també les que siga incorrecta o incompleta la documentació aportada.  
La disposició transitòria primera, punt 3, a) del Decret 75/2007, de 18 de maig, del Consell, de Reglament de protecció pública a l'habitatge, estableix que els procediments d'adjudicació d'habitatges de promoció pública iniciats amb anterioritat a l'entrada en vigor (el 22-08-07) d'aquest reglament, continuaran regint-se per la normativa vigent aplicable en el moment de la iniciació.   
Els acords adoptats per l'Institut Valencià d'Habitatge, SA, en l'exercici de les facultats d'administració i disposició, s'entenen sense perjudici que l'administració titular puga adoptar les resolucions administratives que estime pertinents d'acord a dret.  
L'article 11, 1 i 2, a, g i i del Decret 137/2006, de 29 de setembre, del Consell, pel qual s'aprova el Reglament orgànic i funcional de la Conselleria de Territori i Habitatge i article 57.3 de la Llei 8/2004 d'habitatge de la Comunitat Valenciana; el Decret 61/1987, d'11 de maig, del Consell, pel qual s'acorda la constitució de l'Institut Valencià d'Habitatge, SA; el Decret 118/1988, de 29 de juliol, del Consell, pel qual es determina l'abast concret de la transmissió de patrimoni de promoció pública de l'habitatge a l'Institut Valencià d'Habitatge, SA; el Decret 28/1989, de 27 de febrer, del Consell, pel qual s'estableix el sistema de fixació de preus de venda i renda d'habitatges de promoció pública; el Decret 3140/71, de 23 de desembre, sobre protecció de famílies nombroses, i Ordre de 25 de novembre de 2002 de legalitzacions.  
Els articles 55.3, 59 i següents, 73 i 75 de la Llei 30/1992 de règim jurídic de les administracions públiques i del procediment administratiu comú.  
III. Contestació a les al·legacions  
L'Institut Valencià d'Habitatge, SA, en l'exercici de les facultats que té atribuïdes i en compliment de les seues funcions, i per a aconseguir una correcta tramitació dels corresponents expedients sobre adjudicació d'habitatges de promoció pública, ha de realitzar una aplicació estricta de les disposicions contingudes en el Decret 26/1989, de 27 de febrer, del Consell de la Generalitat Valenciana, sobre adjudicació d'habitatges de promoció pública de la Generalitat Valenciana, a fi de respectar fonamentalment els drets de tots els sol·licitants del fet que les seues sol·licituds siguen examinades, baremades i incloses, segons la puntuació, en la llista prèvia a l'adjudicació, atesa, a més, la dificultat existent per a satisfer la nombrosa demanda d'habitatge protegit.  
Per tant, només es pot entendre que no haver presentat dins del termini i la forma escaient la documentació exigida amb caràcter necessari per l'article 7 de l'esmentat Decret 26/1989 i no haver sigut acreditat de cap manera per la interessada el requisit de residència mínima o empadronament d'almenys dos anys al municipi on se sol·licita l'habitatge, ni tampoc l'existència d'un lloc de treball que motive el canvi de residència (en el certificat aportat amb l'escrit de recurs consta l'alta en el padró municipal d'Alacant el 3 d'abril de 2006) la seua sol·licitud d'habitatge només podia ser exclosa i, en conseqüència, ha de ser desestimat aquest recurs d'alçada i confirmada la resolució recorreguda, fonamentalment per a no perjudicar així els drets d'altres sol·licitants que han complit amb tots els requisits exigits.  
RESOLUCIÓ  
Vist l'expedient, es dedueix que ha quedat acreditat que la sol·licitant d'habitatge no reuneix els requisits exigits pel Decret 26/1989, de 27 de febrer, sobre adjudicació d'habitatges de promoció pública de la Generalitat Valenciana.   
Vistos els fets, les disposicions legals esmentades i les d'aplicació general, com també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol la desestimació del recurs d'alçada.  
Contra aquesta resolució, que posa fi a la via administrativa, es podrà interposar recurs contenciós administratiu davant del jutjat contenciós administratiu corresponent en el termini de dos mesos comptadors a partir de l'endemà a la recepció d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciós administrativa.  
Tot això, sense perjudici que es puga exercir qualsevol altre recurs que considere oportú.  
València, 29 de juny de 2009.- La directora general d'Habitatge i Projectes Urbans: M. Jesús Rodríguez Ortiz.